Document ID: 32011D0648

A BIZOTTSÁG VÉGREHAJTÁSI HATÁROZATA
(2011. október 4.)
Belgiumnak az Aujeszky-féle betegségtől mentesnek minősülő tagállamok jegyzékébe való felvétele tekintetében a 2008/185/EK határozat módosításáról
(az értesítés a C(2011) 6997. számú dokumentummal történt)
(EGT-vonatkozású szöveg)
(2011/648/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 9. cikke (2) bekezdésére és 10. cikke (2) bekezdésére,
mivel:
(1)
A 64/432/EGK irányelv a szarvasmarhafélék és a sertések Unión belüli kereskedelmére alkalmazandó szabályokat állapít meg. Az irányelv 9. cikke írja elő az egyes fertőző betegségek, köztük az Aujeszky-féle betegség elleni védekezésre irányuló kötelező nemzeti ellenőrzési programok jóváhagyására vonatkozó kritériumokat. Az említett irányelv 10. cikke továbbá rendelkezik arról, hogy amennyiben egy tagállam úgy véli, hogy területe vagy területének egy része mentes az ilyen betegségektől, köztük az Aujeszky-féle betegségtől, be kell nyújtania a Bizottságnak az ezt alátámasztó megfelelő dokumentációt.
(2)
Az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákról és a betegséggel kapcsolatos információnyújtással szemben támasztott kritériumokról szóló, 2008. február 21-i 2008/185/EK bizottsági határozat (2) a sertések tagállamok közötti szállítására vonatkozó további biztosítékokat határoz meg. Ezek a garanciák a tagállamok Aujeszky-féle betegségre vonatkozó járványügyi helyzete szerinti besorolásához kapcsolódnak.
(3)
A 2008/185/EK határozat I. melléklete jegyzékbe foglalja azokat a tagállamokat, illetve a tagállamok azon régióit, amelyek az Aujeszky-féle betegségtől mentesek, és ahol tilos a betegség ellen vakcinázást folytatni. A határozat II. melléklete azokat a tagállamokat és a tagállamok azon régióit foglalja jegyzékbe, ahol az Aujeszky-féle betegség felszámolására jóváhagyott nemzeti ellenőrzési programot hajtanak végre.
(4)
Belgium jelenleg a 2008/185/EK határozat II. mellékletének jegyzékében szerepel mint olyan tagállam, ahol az Aujeszky-féle betegség felszámolására jóváhagyott nemzeti ellenőrzési programot hajtanak végre.
(5)
Belgium most nyújtott be dokumentációt arra irányuló kérelmének alátámasztására, hogy Aujeszky-féle betegségtől mentes tagállamnak nyilvánítsák.
(6)
Az említett tagállam által benyújtott alátámasztó dokumentáció értékelését követően helyénvaló, hogy Belgiumot ezentúl a 2008/185/EK határozat II. mellékletében foglalt jegyzék helyett az I. mellékletében foglalt jegyzékbe sorolják.
(7)
A 2008/185/EK határozatot ezért ennek megfelelően módosítani kell.
(8)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2008/185/EK határozat I. és II. melléklete helyébe az e határozat mellékletében szereplő szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2011. október 4-én.

Labels: 3
0
18
6